আমরা প্রতিবাদী হতে বলি, কিন্তু ষড়যন্ত্রে পা দিতে নিরুৎসাহিত করি। আমরা ষড়যন্ত্র প্রতিরোধ করারও পক্ষে, কিন্তু অসংযমী হয়ে রাষ্ট্রদূত হত্যার মতো হঠকারী হওয়াকে সমর্থন করি না। ইসলাম কোনো ভালো কাজকে খারাপ পদ্ধতিতে করার জন্য অনুমোদন দেয় না। তাই বলে ঈমান বন্ধক রেখে বোবা শয়তান হতেও বলে না। পৃথিবীতে অনেক নাস্তিক আল্লাহ মানে না, রাসূল মানে না। তাদের হেদায়েতের মালিক আল্লাহ। তবে যারা আল্লাহ ও রাসূলের বিরুদ্ধে প্রকাশ্যে যুদ্ধ ঘোষণা করে তাদের প্রতিহত করা মুসলমানদের জরুরি কর্তব্য। সেই কর্তব্য পালনে কোনো বাধা ও প্রতিবন্ধকতা না মানা এক বিষয়, অসঙ্গত আচরণ ভিন্ন বিষয়।